Stanley (Falklandski otoci)

**Stanley** (prije poznat kao **Port Stanley** i **Port William**) je glavni grad i jedino pravo gradsko 
naselje s katedralom na cijelom Falklandskom arhipelagu. Nalazi se na Istočnom Falklandu, položen na padinama sjevernog brijega, južnije od *luke Stanley*, na jednom od najvlažnijih dijelova otočja. Po popisu iz 2001., grad je imao 1 989 stanovnika.

## O gradu

Današnji *Stanley* je cestovna raskrsnica Istočnog Falklanda, središte trgovine za cijelo otočje. Lokalna kompanija - *Falkland Islands Company* vlasnik je najvećeg broja trgovina i hotela u gradu. Od znamenitosti u gradu važne su; Otočki muzej (*Falkland Islands Museum*), Guvernerova palača (*Government House*, podignuta 1845.), Slavoluk od kitove kosti, par totema, nekoliko ratnih grobnica i stari ratni brod u luci.

Grad *Stanley* ima četiri puba, jedanaest svratišta i gostionica, tri restorana, trgovinu brze hrane(fish and chips) i tri crkve (uključivo anglikansku), od njih je *Kristova crkva* podignuta 1892.(najužnija katedrala na svijetu), uz nju se nalazi i glavni turistički ured na otočju.
*Gradska vijećnica*, služi i kao pošta, filatelistički ured, sud, biblioteka i dvorana za ples. U policijskoj stanici nalazi se jedini zatvor na čitavom arhipelagu sa trinaest ćelija.

Gradski komunalni centar ima jedini bazen na cijelom otočju, sportski centar, knjižnicu i školu, pored centra nalazi se nogometni travnati teren na kojem se igraju službene utakmice.

Gradić Stanley ima hipodrom (nalazi se zapadno od grada) , na kojem se održavaju godišnje dvodnevne konjičke utrke 26 - 27 decembra. Ove *Božićne utrke* održavaju se već preko sto godina. Stanley ima golf teren, sa 18 rupa i klupskim prostorija, koji se nalazi zapadnije od grada.

*Spomen-Bolnica Kralja Edwarda VII* (*King Edward VII Memorial Hospital*) je glavna otočka bolnica, sa kirurgijom, radiološkim odjelom, oralnom kirurgijom i hitnom pomoći. 
Nekoliko manjih poduzeća održavaju autobusne i taksi usluge za Stanley i cijeli Istočni Falkland.

Stanley ima i radio stanicu (*Falkland Islands Radio Station*, FIRS), sjedište je Britanske antarktičke misije, i tjedne novine (*Penguin News*).
Stanley ima dječji vrtić sa jaslicama, uz njega je i botanički vrt, u čijim se staklenicima uzgaja rijetko otočko povrće.

## Historija naselja

Prvo naselje i luka na Falklandima bio je Port Louis koji se nalazio nešto sjevernije od današnjeg *Stanleya*, u Zaljevu Berkeley. Tadašnji guverner otočja *Moody*, odlučio se za premještanje na lokalitet *Port Jackson*, koji je preimenovan u *Stanley Harbour* (nakon ankete). *Stanley Harbour* imao je dublje sidrište i bolju luku.

Rad na novom naselju započeo je 1843., status glavnog otočnog naselja dobio je 1845. Grad je ime dobio po *[[Lord]]u Stanleyu*, tadašnjem državnom sekretaru za *Kolonije i rat*.

Trideset oženjenih penzionera iz londonskog Chelsea doselo se u *Stanley* - 1849., da pomogne naseljavanju i obrani otočja.

*Stanley* se ubrzo razvio kao remontna luka, prije izgradnje Panamskog kanala, *Port Stanley* je bio redovno posjećivan od brodova koji su plovili opasnim Magellanovim prolazom. Istovremeno *Stanley* je bio baza brojnih kitolovaca kojih je bilo dosta u Južnom Atlantiku, a i baza za ekspedicije na Antarktik. *Stanley* je bio važna stanica za opskrbu ugaljem brodova Britanske kraljevske mornarice.

Zbog toga su se pored njega odigrala jedna od najvećih pomorskih bitaka Prvog svjetskog rata - Bitka kod Falklandskih otoka i bitke kod River Plate u Drugom svjetskom ratu. Avionski promet sa *Stanleyom* se počeo odvijati letovima hidroplana iz *Comodoro Rivadavia* (Argentina). Zatim je otvoren aerodrom u *Stanleyu* koji se ispočetka koristio samo za najavljene letove, i za osiguranje veza s britanskim bazama na Antarktiku. Letovi za Argentinu su ukinuti nakon rata 1982. Od 1993. postoji redovni tjedni let za grad Punta Arenas u Čileu.

*Stanley* su okupirale argentinske trupe i držale ga u svojim rukama deset tjedana, za vrijeme Falklandskog rata 1982., tad je *Stanley* preimenovan u *Puerto Argentino*. Grad je pretrpio znatna oštećenja za vrijeme tog kratkog rata zbog dvostrukog granatiranja i od strane Argentinaca i Britanske mornarice (poginula su tri civila).

Nakon rata, *Stanley* je doživio rast tako da je danas veći za jednu trećinu.
## Reference

## Vanjske veze

* 
* ''Stanley'' na portalu Encyclopædia Britannica